**Duminica a XVII-a de peste an , 27 iulie 2003**

**Cu începuturi mici**

**Pr. Matthew Habiger OSB**

**Casa Sf. Maria Leavenworth şi Colegiu**

**2 Regi: 4, 42-4 Ps 144: 10-18 Ef: 4 1-6 In: 6 1-15**

Scripturile de azi de învaţă importanţa începuturilor mici. Isus hotărăşte ca discipolii să hrănească o mulţime de zece mii de oameni. Dar cum? N-au bani. Au numai cinci pâini şi doi peşti uscaţi, dăruiţi de un băiat din mulţime. Asta era tot ce puteau da discipolii pentru sarcina de a hrăni 10 000 de oameni. Dar asta era suficient. Isus a luat umila contribuţie din partea discipolilor săi, şi apoi a făcut restul. Miraculos a făcut acele cinci pâini simple şi cei doi peşti uscaţi să se înmulţească şi să se înmulţească până când toată lumea s-a săturat. Vă întrebaţi ce se întâmpla când aceste coşuri fără fund erau folosite pentru a hrăni mulţimile. Apoi au adunat resturile, destul cât să umple douăsprezece coşuri. Care e scopul acestui lucru? Încredeţi-vă în Dumnezeu! Când vă cere să faceţi ceva ce pare imposibil, aveţi încredere în El. Daţi puţinul pe care îl aveţi iar El va înfăptui miracolul. Dumnezeu va înfăptui miracolul său, dar vrea de la noi cinci pâini şi doi peşti.

Credinţa e ceva asemănător. Începe mică, chiar cât o grăunţă de muştar, dar cu cooperarea noastră şi cu ajutorul ui Dumnezeu, creşte într-un tufiş mare. Din începuturi mici vin rezultate mari, dacă ne punem încrederea în Dumnezeu.

Nu trăim în trecut. Învăţăm din trecut, dar trăim în prezent şi ne facem planuri pentru viitor. Dumnezeu a dat fiecăruia câteva mari sarcini de îndeplinit. Una dintre ele este să fim discipoli adevăraţi în aceste timpuri. Asta înseamnă să dăm mărturie asupra valorilor lui Isus pe care ni le-a revelat prin cuvinte şi fapte. Trebuie să fim martorii acestor valori pentru lumea în care trăim. De fapt, suntem chemaţi să modelăm cultura acestei ţări cu valorile Evangheliei. Şi este important să subliniem că laicii sunt 99.8% din Biserică, aşa că vom face partea leului de evanghelizare în noul secol şi în noul mileniu.

Când ne uităm în jurul nostru, vedem că sunt multe de făcut pentru a aduce lucrurile la planul inţial al lui Dumnezeu pentru rasa umană. Să ne concentrăm asupra căsătoriei şi a vieţii de familie. Sunt multe problem azi pentru căsătorii şi familii. Sarcina de a ne întoarce înapoi la planul original al lui Dumnezeu paote părea copleşitoare: 50 % rata divorţurilor, nu există protecţie legală pentru bebeluşii nenăscuţi şi 1.5 milioane de avorturi pe an numai în această ţară, coabitare înainte de căsătorie , folosirea pe scară largă a contreceptivelor şi a sterilizării. Vineri a fost cea de-a 35-a aniversare a enciclicii Humanae Vitae. În 1968, papa Paul al VI-lea a prezis că rezultatele contracepţiei vor avea o largă răspândire: stimă scăzută faţă de femei, promiscuitate sexuală răspândită , devalorizarea vieţii umane, şi unele guverne care folosesc sterilizarea forţată şi avortul pentru controlul polulaţiei. Papa Paul al VI-lea a vut dreptate. Toate astea s-au întâmplat.

Cu o asemenea mare problemă ne întrebăm: “C e putem face?” Putem începe cu noi înşine. Putem începe cu începuturi mici. Putem învăţa despre planul minunat al lui Dumnezeu pentru viaţa şi dragostea umană şi apoi să-l punem în practică în viaţa noastră. Când Dumnezeu ne-a creat ca persoane umane, ca persoane cu trup, masculine şi feminine, după chipul său, a avut un plan definit. Voia ca noi să iubim într-un fel similar cu cel în care ne iubeşte Dumnezeu. Ca fiinţe umane trebuie să învăţăm cum să ne dăruim pe noi înşine celuilalt. Nu numai trupurile, dar persoana noastră ca întreg, inimile, minţile, voinţa şi dorinţele noastre. Legătura între Adam şi Eva, primul cuplu, nu a fost numai fizică, ci una total personală. Adam s-a oferit complet Evei, iar Eva a acceptat asta. Apoi, Eva, la rândul ei, s-a dăruit total lui Adam, iar el i-a acceptat darul complet. Acesta este planul lui Dumnezeu pentru dragostea umană. Suntem făcuţi după imagininea şi asemănarea lui.

După cum Dumnezeu a plănuit căsătoria şi dragostea conjugală, sunt anumite calităţi care se vor găsi întotdeauna în viziunea tatală a omului. Prin urmare, această dragoste aparţine şi spiritului şi simţurilor. Nu e un produs numai pentru instinctul natural şi pentru înclinaţii, implică primordial un act de voinţă liberă. Noi alegem să iubim o persoană. Dragostea e în primul rând o unire a voinţelor.

Apoi, dragostea este *totală*. Este o formă foarte specială de prietenie personală în care soţii în mod generos împart totul unul cu altul fără rezerve şi fără preocuparea mulţumirii de sine.

Apoi, dragostea conjugală este atât *credincioasă şi exclusivă* până la sfârşitul vieţii. Chiar dacă fielitatea uneori pune probleme, să nu negăm că acest lucru e posiil , mai degrabă fidelitatea este întotdeauna nobilă şi meritorie.

Şi în cele din urmă, dragostea este *rodnică*, din moment ce întregul dragostei nu e conţinut în comuniunea soţilor, de asemenea trece de ea însăşi şi caută să dea viaţă unor noi fiinţe. Căsătoria şi dragostea conjugală sunt orânduite prin natura lor spre procreerea şi educarea copiilor. Copiii sunt evident darul suprem al căsătoriei, un dar care contribuie imens la binele părinţilor înşişi (HV #9).

Contracepţia şi sterilzarea sunt greşite în multe feluri. În loc de a te dărui complet pe tine însuţi, se respinge o parte importantă din noi, fertilitatea. În loc să se aprecieze legătura inseparabilă dintre dragoste şi viaţă, contracepţia se întoarce împotriva vieţii, a paternităţii potenţiale, şi o consideră ceva de nedorit. În loc să întărească legătura de dragoste dintre soţ şi soţie, treptat o erodează. Rata divorţurilor s-a triplat din cauza folosirii pilulei. În loc să se cultive generozitatea şi dăruirea de sine, contracepţia reduce spiritul uman la micime şi mulţumire de sine.

Dumnezeu ne cheamă să ne întoarcem la planul său de dragoste şi viaţă, la planul său pentru căsătorie şi viaţă de familie. Dacă asta pare să fie o sarcină gigantică, cum ar fi să hrăneşti 10 000 de oameni fără bani, atunci să-I dăm lui Dumnezeu cele 5 pâini ale noastre şi cei doi peşti uscaţi. Îi dăm voinţa noastră ca să înţelegem planul său minunat pentru dragostea şi viaţa umană. Îi dăm voinţa noastră de a obţine virtuţile necesare pentru a trăi aceast frumos plan, care implică castitate conjugală. Cu Dumnezeu, nimic nu e imposibil. Cu noi, multe lucruri sunt imposibile., dar devin posibile cu ajutorul lui Dumnezeu.

Când am descoperit că Dumnezeu voia să devin preot şi să accept celibatul, ceea ce înseamnă abstinenţă totală de la sex, am crezut că va fi imposibil. Dar am început cu începuturi mici. Mi-am oferit cele cinci pâini şi cei doi peşti uscaţi. Apoi Dumnezeu mi-a arătat că dragostea reală este chiar mai mare decât dragostea conjugală. Bucuria care vine din a ne dărui e noi înşine complet lui Dumnezeu şi celorlalţi din dragoste, este mult mai mare decât ce experimentează un cuplu căsătorit.

Dumnezeu are un plan pentru noi. Noi suntem creaturile sale, barbaţi şi femei după chipul şi asemănarea sa. Vrea să descoperim planul său, şi apoi liber să alegem să-l trăim. Apoi trebuie să împărţim cu alţii marele dar pe care l-am descoperit.

Vă încurajez să citiţi Humanae Vitae. Pentru cei care aveţi acces la internet, vă recomand să intraţi pe **onemoresoul.com**, şi pe **catholic-pages.com**., pentru materiale care explică aceste valori. Alte două surse bune sunt **nfpoutreach.org şi godsplanforlife.org.**

Cu începuturi mici……